מגפת הקורונה בצרפת

מקרים ראשונים של נגיף הקורונה אובחנו לראשונה בצרפת בסוף ינואר 2020, והדבר מהווה חלק ממגפת הקורונה העולמית.

== התפשטות המגפה ותגובת הממשלה ==
מספר מאומתים בכחול ומספר מתים באדום לפי [[סקאלה לוגריתמית]]
ב-24 בינואר 2020 משרד הבריאות בצרפת הודיע על אבחון של שלושה חולים בנגיף הקורונה, שמקורן בסין, פריז ובורדו שבדרום-מערב המדינה.

ב-15 בפברואר הודיעה צרפת על מקרה מוות ראשון מנגיף קורונה במדינה. היה זה מקרה המוות הראשון כתוצאה מהדבקות בנגיף מחוץ ליבשת אסיה. שרת הבריאות של צרפת אגנס בוזין אמרה כי המוות הוא של תיירת סינית מבוגרת אשר אושפזה בצרפת.

ב-29 בפברואר אסרה צרפת על התקהלויות וכינוסים של מעל ל-5,000 איש.

ב-1 במרץ הודיעה צרפת על סגירת מוזיאון הלובר, אחד המוזיאונים הפופולריים.

ב-4 במרץ הודיעה חברת התעופה הצרפתית, אייר פראנס, על ביטול הטיסות בקו לנתב"ג.רחובות ריקים ב[[פריז]]

ב-6 במרץ דווח כי משחקה של פריז סן-ז'רמן בשטרסבורג, שאמור היה להתקיים יום למחרת, נדחה למועד עתידי שעדיין לא נקבע.

ב-10 במרץ דווח בצרפת כי שר התרבות הצרפתי, פרנק ריסטר, נדבק בנגיף הקורונה.

ב-15 במרץ ראש ממשלת צרפת, אדואר פיליפ, הודיע על סגירת כל העסקים "הלא חיוניים" במדינה, בהם חנויות, מסעדות ומקומות בילוי בכל רחבי צרפת. באותו יום הודיעה צרפת על צמצום בהדרגה של תנועת מטוסים, רכבות ואוטובוסים בין הערים במדינה. למחרת, הכריז נשיא צרפת, עמנואל מקרון, על סגר כללי בן שבועיים ברחבי צרפת וכן הכריז על סגירת גבולותיה של צרפת וגבולות נוספים ברחבי האיחוד האירופי.

ב-19 במרץ הודיעו ראשי פסטיבל הסרטים היוקרתי, פסטיבל קאן, אשר היה אמור להיערך באמצע חודש מאי, יידחה לתאריך לא ידוע.

ב-27 במרץ הורה הרב הראשי של צרפת, הרב חיים קורסיה, ליהודי צרפת על סגירת המקוואות ודחיית כל בריתות המילה. עם זאת רבנים אחרים לא תמכו בהחלטתו

ב-13 באפריל, הנשיא הודיע שהסגר יימשך עד 11 במאי לפחות.

ב-28 באפריל אסר ראש ממשלת צרפת, אדואר פיליפ, על קיום אירועי ספורט עד חודש אוגוסט. כתוצאה מכך, ליגת העל הצרפתית בכדורגל התבטלה יומיים לאחר מכן.

הממשלה קטלגה את כל 95 האזורים בצרפת באדום, ענבר (או כתום) וירוק - בהתאם לרמת הסיכון. חלק גדול מצפון ומזרח המדינה, כולל פריז, סומנו באדום, וחלק גדול מהמערב ודרום-מערב בירוק. בהתבסס על מספר הזיהומים, ומספר המיטות בטיפול נמרץ, הייתה אמורה להתקבל החלטה באיזו מהירות כל אזור יוכל לצאת מהסגר.

ב-11 במאי, אחרי 55 ימים של סגר, החלו הקלות. לדוגמה, תושבי צרפת הורשו לחזור להסתובב ברחובות וחלק מהעסקים נפתחו. ראש הממשלה אדואר פיליפ, שר הבריאות הצרפתי והנשיא מקרון הפצירו כולם בציבור לנקוט עדיין זהירות בנוגע למפגשים חברתיים ומשפחתיים, והודיעו כי לא יהססו להציג מחדש הגבלות אם תרשם התפרצות מחודשת. באותו היום, ניפתחו בתי ספר היסודיים וגני הילדים.

בסוף מאי, ראש ממשלת צרפת אדואר פיליפ ערך מסיבת עיתונאים שבה הודיע על השלב השני של תוכנית היציאה של המדינה. בין ההקלות, המסעדות, בתי הקפה והברים ייפתחו מחדש, תחת מגבלת מרחק של מטר אחד בין הלקוחות. באזורים המוגדרים "אזורים כתומים", תותר רק ישיבה בחוץ. באותו היום גם ייפתחו מחדש חופי הים. פיליפ גם הודיע כי תוסר המגבלה שהתירה לצרפתים לנסוע רק עד למרחק של 100 קילומטרים מביתם. במהלך יוני, נפתחו מוסדות תרבות.<ref></ref> ב-11 ביולי, רוב מגבלות הריחוק הוסרו פרט למגבלת התקהלות של 5000 וסגירת מועדוני לילה.<ref name="legifrance.gouv.fr"></ref> היוהגם צעדים מקומיים קלים יחסית.<ref></ref><ref></ref>

ב-28 במאי נפטר קלוד גואזגן, חבר האספה הלאומית של צרפת לאחר שחלה במחלת הקורונה.

ביולי, התפטרה ממשלת צרפת בשל תוצאות הבחירות המקומיות. ראש הממשלה המתפטר, אדואר פיליפ הוחלף בז'אן קסטקס, שהיה ממובילי המאבק בקורונה והממונה על היציאה מהסגר במדינה.

בסוף אוגוסט, הציג מקרון תוכנית לשיקום כלכלת צרפת. אורכה היה 10 שנים.<ref></ref> כמו כן, המדינה הייתה בעיצומו של גל תחלואה שני.

במהלך ההתפרצות התקיימה חקירה שבדקה את התמודדות המדינה עם הנגיף.

בחודש ספטמבר, התעצם גל התחלואה, והוא המשיך והאיץ באוקטובר. עקב כך, בתחילת אוקטובר הכריזה הממשלה על הגבלות חדשות. עם זאת, באמצע אוקטובר נספרו לראשונה מעל 30,000 נדבקים חדשים ביממה, וב-22 בחודש המספר עלה לראשונה למעל 40,000 נדבקים חדשים ביממה.

הפרלמנט הצרפתי האריך את מצב החירום הבריאותי במדינה, מה שאפשר לרשויות המקומיות חופש פעולה רב יותר בנוגע לצעדים לבלימת התפשטות המגפה. צעדים אלה כללו, נכון לסוף אוקטובר, סגירת ברים ובתי קפה, הגבלת פעילות מסעדות, צמצום התחבורה הציבורית, עידוד עבודה מהבית וצעדים נוספים. הלימודים נמשכו.

מקרון הודיע שב-30 באוקטובר יוטל סגר ארצי. בדומה לסגר הקודם, אזרחי צרפת יידרשו למלא הצהרות בחתימתם לפני יציאתם מבתיהם או מעברם בין אזורים במדינה. תושבים יוכלו לעזוב את בתיהם למספר מצומצם של מטרות כמו: לקנות מוצרים חיוניים, לקבל טיפול רפואי או לעשות פעילות ספורטיבית למשך שעה אחת. אולם בניגוד לסגר הקודם, מקרון אמר שבתי הספר יישארו פתוחים ואילו האוניברסיטאות יעברו ללמידה מקוונת. נשיא צרפת אמר שביקורים בבתי אבות יותרו וגם הלוויות.<ref></ref>

בתום חודש של סגר הודיע הנשיא עמנואל מקרון, על שלושה שלבי יציאה, הראשון שבהם יחל בסוף נובמבר. בין ההקלות, שינוי מגבלת האימון מקילומטר מהבית ל-20. העוצר הלילי יישאר. הסגר ישוחרר ב-15 בדצמבר אם יהיו פחות מ-5000 נדבקים חדשים. בפועל יצאו מהסגר כשהמספר יותר מכפול.<ref name="legifrance.gouv.fr"/> ב-17 בדצמבר, פורסם כי הנשיא עמנואל מקרון נדבק בנגיף. בסוף ינואר 2021, נסגרו מרכזי הקניות.<ref></ref> כעבור פחות מחודש, הוטל סגר סוף שבוע חלקי באזור חוף הים התיכון.<ref></ref> אחר כך הוטל סגר סוף שבוע במקומות אחרים.<ref></ref>

ב-18 במרץ הוחלט להטיל סגר בכמה אזורים במדינה, כולל בבירה פריז. בתי הספר נשארו פתוחים ועוצר הלילה נשאר.<ref></ref> בתחילת אפריל, בתי הספר נסגרו כחלק מהקשחת ההנחיות.<ref></ref><ref></ref> הסגר החלקי הורחב לכל המדינה.<ref></ref><ref></ref> לאחר 3 שבועות, נפתחו בתי הספר.<ref></ref> במאי וביוני נרשמו הקלות נוספות.<ref></ref><ref></ref><ref></ref>

ביולי הכריז הנשיא עמנואל מקרון כי באוגוסט תותנה הכניסה לחנויות, ברים, בתי קולנוע ונסיעות ארוכות ברכבת בהצגת תעודת מתחסנים או תוצאת בדיקה שלילית עדכנית. אישורי הבריאות היו כבר נדרשים בכמה מקומות, כולל במועדונים. הממשלה נאלצה לוותר על הנחיות מסוימות לאור ביקורת.<ref></ref> בפועל, ההנחיה הייתה תקפה למוזיאונים ובתי קולנוע. ב-9 באוגוסט נוספו מקומות כמו מסעדות.

לאחר ירידה, שר הבריאות אמר בנובמבר כי המדינה נמצאת בתחילתו של גל תחלואה נוסף.<ref></ref> בדצמבר, ראש הממשלה הצרפתי גם הודיע כי הרשויות המקומיות יאסרו התכנסויות פראיות בחוץ, צריכת אלכוהול ברחוב תוך הימנעות מארגון התכנסויות גדולות ברחוב, בעיקר זיקוקים או קונצרטים.<ref></ref><ref></ref> הוחלט שתו ירוק יינתן רק למחוסנים ומחלימים ולא למי שרק מציג תוצאה שלילית בבדיקת קורונה.<ref></ref> זאת החל מ-15 בינואר 2022. בנוסף הוחלה הגבלת התקהלות מתונה<ref></ref> ונסגרו מועדונים. במהלך ינואר החלה עליה חדה בהדבקה.

ב-24 בינואר, הוחלט להסיר את כל הגבלות הקורונה בפברואר, חוץ מהקפדה על תו ירוק ומסכות בחללים סגורים. בתו הירוק בדיקה שלילית לא הייתה תקפה, אלא אך ורק הוכחת חיסון.<ref></ref><ref></ref> בפברואר, החלו הקלות, ביניהן: הסרת מגבלות קיבולת הקהל לאולמות קונצרטים, משחקי ספורט ואירועים אחרים.<ref></ref><ref></ref> זאת במקביל לירידה בתחלואה היומית. c-14 במרץ בוטל התו ירוק במדינה.<ref></ref><ref></ref>

==התפשטות הנגיף במחוז מיוט==

מָיוֹט היא קבוצת איים בריבונות צרפתית הנמצאים בחלק הצפוני של מצר מוזמביק באוקיינוס ההודי, בין מדגסקר לצפון מוזמביק, בארכיפלג קומורו.

=== ציר זמן ===
==== מרץ ====
גבר מצרפת הגיע למיוט ב-10 במרץ. הייתה לו מחלה חשודה, והוא היה בסגר במשך שלושה ימים בבית חולים. לאחר שנבדק נמצא שהוא חולה מהנגיף.<ref></ref>

ב־17 במרץ זוהה המקרה שלישי, גם הוא תייר.

ב־18 במרץ הקימו הרשויות מערכת בקרת בריאות בשדה התעופה דזודי.<ref></ref>

ב־23 במרץ, חבר האספה הלאומית הצרפתית מנסור קמרדין היה מודאג מאוד וארגן כ-70 מיטות בית חולים נוספות שיישלחו למיוט, כיוון שהיו שם רק 61 מיטות לטיפול נמרץ.<ref></ref>

ב־30 במרץ נחצה רף 50 המקרים מהנגיף.

ב־31 במרץ נרשם מקרה המוות הראשון במיוט.<ref name="first_death"></ref>

==== אפריל ====
ב־3 באפריל אושפז חבר הפרלמנט דומיניק וינט שהיה נשא של הנגיף.<ref></ref>

ב־8 באפריל, הוכרז על המוות השני מהנגיף.<ref></ref> ב־16 באפריל הודיעה מנהלת סוכנות הבריאות האזורית של מיוט, כי המנוח הוא סעיד טוהיר, המופתי הגדול של קומורו.<ref></ref>

ב־10 באפריל הודיעה הממשלה על 191 מקרים, בהם 41 אנשי מקצוע בתחום הבריאות, 17 אזרחים שמאושפזים, מתוכם 4 בטיפול נמרץ ו-50 חולים מתאוששים.<ref></ref>

ב־11 באפריל הוכרז המוות שלישי מהנגיף, ומספר המקרים גדל ל-196.<ref></ref>

ב־12 באפריל הוכרז שיש 203 מקרים שאושרו בסך הכול. 67 אנשים שהתאוששו ולמעלה מ־1,400 בדיקות קורונה בוצעו עד כה.<ref></ref>

ב־13 באפריל הוכרז שיש 207 מקרים שאושרו, בהם 42 עובדי מערכת הבריאות.<ref></ref>

ב־14 באפריל אנשי בריאות מצרפת הגיעו לעזור למיוט. כולם נבדקו לפני העלייה למטוס, ולא נכנסו לסגר עם הגעתם.

ב־17 באפריל הוכרז המוות הרביעי מהנגיף. עד 17 באפריל נערכו 1,700 בדיקות.<ref name="upd-04-17"></ref>

ב־21 באפריל פרסם המכון הלאומי לסטטיסטיקה ומחקרים כלכליים דו"ח על תנאי המחיה של אזרחי מיוט תחת הסגר. 30.4% מהאוכלוסייה מתגוררת בבתים של 1 או 2 חדרים עם 4 אנשים או יותר,<ref></ref> ולכ-81,000 אזרחי מיוט אין גישה למים בביתם, מה שמקשה על בידוד אפקטיבי.<ref></ref>

ב־25 באפריל הוכרז כי גם מעבדות פרטיות יעשו בדיקות. ב-25 באפריל בוצעו יותר מ־2,500 בדיקות.<ref name="upd-04-25"></ref>

נכון ל-27 באפריל, מיוט היא השטח הנגוע ביותר בעולם ויש לה יחס של 1,550 מקרים למיליון אנשים.<ref name="premiere-04-27"></ref> כוחות הצבא חילקו כ-15 טון מזון במיוט.

ב־28 באפריל לא היה עדכון באתר של המחוז ולא ב-ARS.<ref></ref>

ב־29 באפריל הייתה הצהרה של דומיניק ווייט כי אושרו עוד 40 מקרים נוספים.

==== מאי ====
ב־1 במאי לא היה עדכון רשמי של מספר המקרים, אולם הוכרז כי היו עוד ארבעה מקרי מוות שהביאו את הסכום של מקרי המוות ל-8.<ref name="4_deaths"></ref>

==ראו גם==
* שארל דה גול (נושאת מטוסים)

==קישורים חיצוניים==

* https://coronavirus-global.com/france - עדכונים על המגפה בצרפת
*
* 
* 
* איתי גדסי, [https://www.93fm.co.il/radio/600987/ מפקד זק"א צרפת מתריע: "אנחנו סופרים גופות ואתם מתלבטים על הבידוד"] בקול חי, 26 במרץ.
* 
* 
* 
* 
* 
* 
* 
* [http://www.mayotte.gouv.fr/Politiques-publiques/Sante/CORONAVIRUS-COVID-19/Point-de-situation אתר האינטרנט הרשמי של התפרצות הנגיף במחוז מיוט]

==הערות שוליים==

קטגוריה:צרפת: העת החדשה
צרפת
צרפת
קטגוריה:צרפת: בריאות ורפואה
קטגוריה:2020 בצרפת
קטגוריה:2021 בצרפת
קטגוריה:2022 בצרפת